Rossiyada o‘ldirilgan jurnalistlar ro‘yxati
Rossiyada jurnalistlar uchun xavf-xatarlar 1990-yillarning boshidan beri barchaga maʼlum edi, ammo 2006-yil 7-oktyabrda Moskvada Anna Politkovskaya oʻldirilganidan keyin haligacha fosh etilmagan qotilliklar soni yuqoriligi masalasida xavotir kuchaygan. Xalqaro kuzatuvchilar oʻnlab oʻlimni qayd etgan boʻlsa, Rossiyadagi baʼzi manbalar ikki yuzdan ortiq oʻlim haqida maʼlumotlarni eʼlon qilgan. Bu jarayonlardan soʻng dalillar xalqaro tashkilotlar tomonidan rus va ingliz tillarida chop etilgan ikkita hisobotda koʻrib chiqildi va rasmiylashtirildi.  Bu maʼlumotlar esa terminologiyadagi asosiy chalkashlikni ochib berdi, bu juda katta koʻrinadigan son tafovutni barchaga tushunarli qildi: jurnalistlar oʻrtasidagi bevaqt oʻlim statistikasi (ishdagi baxtsiz hodisalar, oʻzaro otishmalar va sof jinoiy yoki maishiy qotillik holatlari) qayta-qayta ancha kichikroq raqamga tenglashtirib qoʻyildi. Shuni hisobga olish kerakki, barcha qotilliklarni bevosita Kreml bilan bogʻlab boʻlmasa-da, bu qotilliklarning tez-tez sodir boʻlishi va ularning Rossiya mustaqil OAVlariga taʼsiri, albatta, huquq-tartibot idoralari xodimlarining xotirjamlikka berilganidan darak berib turibdi. Har yili 15-dekabr sanasida Rossiyada xizmat vaqtida bevaqt halok boʻlgan jurnalistlarni xotira kuni nishonlanadi.